**Projektas**



KĖDAINIŲ RAJONO SAVIVALDYBĖS TARYBA

SPRENDIMAS

**DĖL KĖDAINIŲ RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-80 „DĖL ELEKTROMOBILIŲ ĮKROVIMO PRIEIGŲ PLANO KĖDAINIŲ MIESTE PATVIRTINIMO“ PAPILDYMO**

2020 m. spalio 14 d. Nr. SP-272

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Lietuvos Respublikos susisiekimo ministerijos 2020 m. spalio 9 d. raštą Nr. 2-5015, Kėdainių rajono savivaldybės taryba  n u s p r e n d ž i a:

Papildyti Elektromobilių įkrovimo prieigų planą Kėdainių mieste, patvirtintą Kėdainių rajono savivaldybės tarybos 2017 m. kovo 31 d. sprendimu Nr. TS-80 „Dėl Elektromobilių įkrovimo prieigų plano Kėdainių mieste patvirtinimo“, viešąja elektromobilių įkrovimo prieiga Kėdainių mieste (pridedama).

Savivaldybės meras

Rytis Vieštautas Gintautas Muznikas Arūnas Kacevičius

2020-10-12 2020- 10- 2020-10-

Marius Stasiukonis Rūta Švedienė

2020-10- 2020- 10-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-80 „DĖL ELEKTROMOBILIŲ ĮKROVIMO PRIEIGŲ PLANO KĖDAINIŲ MIESTE PATVIRTINIMO“ PAPILDYMO**

2020-10-

Kėdainiai

**Parengto sprendimo projekto tikslai:**

Papildyti Elektromobilių įkrovimo prieigų planą Kėdainių mieste, patvirtintą Kėdainių rajono savivaldybės tarybos 2017 m. kovo 31 d. sprendimu Nr. TS-80 „Dėl Elektromobilių įkrovimo prieigų plano Kėdainių mieste patvirtinimo“, viešąja elektromobilių įkrovimo prieiga Kėdainių mieste

**Sprendimo projekto esmė**, **rengimo priežastys ir motyvai:**

Projekto tikslai ir uždaviniai atitinka 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.5.1 uždavinį ,,Skatinti darnų judumą ir plėtoti aplinkai draugišką transportą siekiant sumažinti anglies dioksido išmetimus“ ir siekiamą rezultatą.

**Lėšų poreikis (jeigu sprendimui įgyvendinti reikalingos lėšos):**

Po Projekto veiklų įgyvendinimo, Kėdainių rajono savivaldybė privalės užtikrinti Projekto finansinį ir veiklos tęstinumą, įskaitant neatlygintiną ir viešai prieinamos elektromobilių įkrovimo paslaugos teikimą, ne mažiau kaip 5 metus po projekto įgyvendinimo. Vadovaujantis Lietuvos automobilių kelių direkcijos prie Susisiekimo ministerijos duomenimis/skaičiavimais, planuojant 5 metų laikotarpiui, vidutinio elektromobilio akumuliatoriaus pakrovimas turėtų būti apie 30-40 kWh. Vieno kWh kaina – 0,12 Eur. Atsižvelgiant į šiuos duomenis, vieno elektromobilio įkrovimas siektų nuo 3,6 iki 5 Eur (be galios mokesčio). Pažymėtina, kad galios mokestis mėnesiui (1 prieigos) siektų apie 27 Eur.

**Laukiami rezultatai:**

Įgyvendinant teikiamo Projekto veiklas turi būti sukurta viešoji transporto infrastruktūra, pritaikyta naudotis visų visuomenės grupių atstovams, vairuojantiems elektromobilius.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Architektūros ir urbanistikos skyriaus vedėjas Rytis Vieštautas